CELEX: 22007A0825(06)
Language: ro
Date: 2007-07-25 00:00:00
Title: Acord sub forma unui schimb de scrisori între Comunitatea Europeană și Regatul Norvegiei privind un program de cooperare pentru creștere economică și dezvoltare durabilă în Bulgaria

25.8.2007   
               
               
                  RO
               
               
                  Jurnalul Oficial al Uniunii Europene
               
               
                  L 221/46
               
            
         ACORD
         sub forma unui schimb de scrisori între Comunitatea Europeană și Regatul Norvegiei privind un program de cooperare pentru creștere economică și dezvoltare durabilă în Bulgaria
         A.   Scrisoarea din partea Comunității Europene
         Stimate domn,
         Avem onoarea să ne adresăm dumneavoastră referitor la negocierile care au avut loc între Comunitatea Europeană și Regatul Norvegiei („Norvegia”) în contextul participării Bulgariei la Acordul privind SEE ca parte contractantă și al instituirii Programului de cooperare pentru promovarea creșterii economice și a dezvoltării durabile în Bulgaria.
         Rezultatele negocierilor sunt următoarele:
         
                     1.
                  
                  
                     Programul de cooperare pentru promovarea dezvoltării sociale și economice în Bulgaria prin intermediul proiectelor bilaterale urmează să fie instituit între Norvegia și Bulgaria, în conformitate cu un acord bilateral între cele două state. Textul acordului bilateral este anexat ca parte integrantă a prezentului schimb de scrisori.
                  
               
                     2.
                  
                  
                     Norvegia pune la dispoziție o sumă totală de 20 milioane EUR acordată cu titlu de angajament, într-o tranșă unică în 2007, pentru acest program. Această sumă este pusă la dispoziție de la data intrării în vigoare a Acordului privind participarea Republicii Bulgaria și a României la Spațiul Economic European sau a unui acord de aplicare în mod provizoriu a acordului menționat, până la 30 aprilie 2009.
                  
               
                     3.
                  
                  
                     Prezentul schimb de scrisori:
                     
                                 (a)
                              
                              
                                 trebuie ratificat sau aprobat de Comunitatea Europeană și de Norvegia în conformitate cu procedurile respective ale acestora. Instrumentele de ratificare sau de aprobare se depun la Secretariatul General al Consiliului Uniunii Europene;
                              
                           
                                 (b)
                              
                              
                                 intră în vigoare în ziua următoare depunerii ultimului instrument de ratificare sau de aprobare, cu condiția să fi fost depuse și instrumentele de ratificare sau de aprobare a următoarelor acorduri conexe:
                                 
                                             (i)
                                          
                                          
                                             Acordul privind participarea Republicii Bulgaria și a României la Spațiul Economic European;
                                          
                                       
                                             (ii)
                                          
                                          
                                             Acordul sub forma unui schimb de scrisori dintre Comunitatea Europeană și Norvegia privind un program de cooperare pentru creștere economică și dezvoltare durabilă în România;
                                          
                                       
                                             (iii)
                                          
                                          
                                             Protocolul adițional la Acordul dintre Comunitatea Economică Europeană și Islanda ca urmare a aderării Republicii Bulgaria și a României la Uniunea Europeană; și
                                          
                                       
                                             (iv)
                                          
                                          
                                             Protocolul adițional la Acordul dintre Comunitatea Economică Europeană și Regatul Norvegiei ca urmare a aderării Republicii Bulgaria și a României la Uniunea Europeană.
                                          
                                       
                           
               V-am rămâne recunoscători dacă ați binevoi să confirmați acordul dumneavoastră cu privire la conținutul prezentei scrisori.
         Vă rugăm să acceptați, stimate domn, expresia înaltei noastre considerații.
         
                     Съставено в Брюксел на
                     Hecho en Bruselas, el
                     V Bruselu dne
                     Udfærdiget i Bruxelles, den
                     Geschehen zu Brüssel am
                     Brüssel,
                     Έγινε στις Βρυξέλλες, στις
                     Done at Brussels,
                     Fait à Bruxelles, le
                     Fatto a Bruxelles, addì
                     Briselē,
                     Priimta Briuselyje
                     Kelt Brüsszelben,
                     Magħmul fi Brussell,
                     Gedaan te Brussel,
                     Sporządzono w Brukseli dnia
                     Feito em Bruxelas,
                     Adoptat la Bruxelles,
                     V Bruseli
                     V Bruslju,
                     Tehty Brysselissä
                     Utfärdat i Bryssel den
                  
                  
                     
                        
                  
               
            
                        За Европейската общност
                        Por la Comunidad Europea
                        Za Evropské společenství
                        For Det Europæiske Fællesskab
                        Für die Europäische Gemeinschaft
                        Euroopa Ühenduse nimel
                        Για την Ευρωπαϊκή Κοινότητα
                        For the European Community
                        Pour la Communauté européenne
                        Per la Comunità europea
                        Eiropas Kopienas vārdā
                        Europos bendrijos vardu
                        Az Európai Közösség részéről
                        Għall-Komunità Ewropea
                        Voor de Europese Gemeenschap
                        W imieniu Wspólnoty Europejskiej
                        Pela Comunidade Europeia
                        Pentru Comunitatea Europeană
                        Za Európske spoločenstvo
                        Za Evropsko skupnost
                        Euroopan yhteisön puolesta
                        För Europeiska gemenskapen
                     
                     
                        
                           
                        
                           
                     
                  
         
            
               ANEXĂ
               ACORD
               privind Programul de cooperare norvegian pentru creștere economică și dezvoltare durabilă în Bulgaria
               între
               Regatul Norvegiei
               și
               Republica Bulgaria
               
                  denumite în continuare „părțile”
               
               
                  Articolul 1
                  Obiectiv
                  Se instituie un program de cooperare norvegian în scopul promovării dezvoltării sociale și economice în Bulgaria, prin intermediul proiectelor de cooperare bilaterală între părți, în cadrul sectoarelor menționate la articolul 4.
               
               
                  Articolul 2
                  Contribuție financiară
                  Norvegia pune la dispoziție o sumă totală de 20 milioane EUR, acordată cu titlu de angajament într-o tranșă unică în 2007, pentru programul de cooperare norvegian pentru Republica Bulgaria.
               
               
                  Articolul 3
                  Durata
                  Suma menționată la articolul 2 este pusă la dispoziție de la data intrării în vigoare a Acordului privind participarea Republicii Bulgaria și a României la Spațiul Economic European sau de la data intrării în vigoare a unui acord de aplicare în mod provizoriu a acordului menționat, până la 30 aprilie 2009.
               
               
                  Articolul 4
                  Sectoare prioritare
                  Programul de cooperare norvegian pentru Bulgaria este disponibil pentru proiecte de cooperare bilaterală între candidații eligibili ai părților, în vederea promovării dezvoltării sociale și economice în Republica Bulgaria, în cadrul următoarelor sectoare prioritare:
                  
                              —
                           
                           
                              reducerea emisiilor de gaze cu efect de seră, inclusiv proiecte comune de implementare în cadrul Protocolului de la Kyoto, precum și a altor emisii în aer și în apă;
                           
                        
                              —
                           
                           
                              eficiența energetică și energia regenerabilă;
                           
                        
                              —
                           
                           
                              facilitarea producției durabile, inclusiv certificarea și verificarea;
                           
                        
                              —
                           
                           
                              transpunerea acquis-ului Schengen, sprijin pentru planurile de acțiune naționale Schengen, precum și consolidarea sistemului judiciar.
                           
                        Activități posibile sunt, printre altele, inovarea, dezvoltarea resurselor umane, stabilirea de rețele, construcția instituțională, transferul tehnologiei, cercetarea și dezvoltarea.
               
               
                  Articolul 5
                  Plafoane de cofinanțare
                  Contribuția Norvegiei, sub formă de granturi, nu depășește 60 % din costul proiectului, cu excepția proiectelor finanțate din alocații bugetare ale administrației publice centrale, regionale sau locale, și, în acest caz, contribuția nu poate depăși 85 % din costul proiectului. În orice caz, plafoanele de cofinanțare comunitare nu pot fi depășite. Contribuțiile pentru organizațiile neguvernamentale și partenerii sociali pot reprezenta până la 90 % din costul proiectului.
               
               
                  Articolul 6
                  Gestionarea
                  Programul de cooperare norvegian pentru Bulgaria este gestionat de Guvernul norvegian sau de un organism desemnat de acesta. Organismul de gestionare se consultă cu punctul național de contact pe care îl desemnează Guvernul Republicii Bulgaria. Comisia are posibilitatea de a examina proiectele (1).
                  Dacă se impune, Guvernul norvegian va adopta și alte dispoziții privind punerea în aplicare a prezentului acord.
                  Cheltuielile de gestionare a programului de cooperare norvegian sunt acoperite de suma menționată la articolul 2.
               
               
                  Articolul 7
                  Intrarea în vigoare
                  Prezentul acord este ratificat de Regatul Norvegiei și de Republica Bulgaria în conformitate cu procedurile lor naționale. Acesta intră în vigoare după 30 de zile de la data la care ultima parte și-a depus instrumentul de ratificare la Ministerul norvegian al Afacerilor Externe, însă nu mai devreme de intrarea în vigoare a Acordului privind participarea Republicii Bulgaria și a României la Spațiul Economic European, sau de la data intrării în vigoare a unui acord de aplicare în mod provizoriu a acordului menționat.
               
               
                  Adoptat la Bruxelles, la … 2007.
                  
                     
                        Pentru Regatul Norvegiei
                     
                  
                  
                     
                        Pentru Republica Bulgaria
                     
                  
               
            
         
         B.   Scrisoare din partea Regatului Norvegiei
         Stimate domn,
         Avem onoarea de a vă confirma primirea scrisorii dumneavoastră din data de astăzi având următorul conținut:
         „Avem onoarea sa ne adresăm dumneavoastră referitor la negocierile care au avut loc între Comunitatea Europeană și Regatul Norvegiei («Norvegia») în contextul participării Bulgariei la Acordul privind SEE și al instituirii Programului de cooperare pentru promovarea creșterii economice și a dezvoltării durabile în Bulgaria.
         Rezultatele negocierilor sunt următoarele:
         
                     1.
                  
                  
                     Programul de cooperare pentru promovarea dezvoltării sociale și economice în Bulgaria, prin intermediul proiectelor bilaterale, urmează să fie instituit între Norvegia și Bulgaria, în conformitate cu un acord bilateral între cele două state. Textul acordului bilateral este anexat ca parte integrantă a prezentului schimb de scrisori.
                  
               
                     2.
                  
                  
                     Norvegia pune la dispoziție o sumă totală de 20 milioane EUR acordată cu titlu de angajament, într-o tranșă unică în 2007, pentru acest program. Această sumă este pusă la dispoziție de la data intrării în vigoare a Acordului privind participarea Republicii Bulgaria și a României la Spațiul Economic European sau a unui acord de aplicare în mod provizoriu a acordului menționat, până la 30 aprilie 2009.
                  
               
                     3.
                  
                  
                     Prezentul schimb de scrisori:
                     
                                 (a)
                              
                              
                                 urmează să fie ratificat sau aprobat de Comunitatea Europeană și de Norvegia în conformitate cu procedurile acestora. Instrumentele de ratificare sau de aprobare urmează să fie depuse la Secretariatul General al Consiliului Uniunii Europene;
                              
                           
                                 (b)
                              
                              
                                 intră în vigoare în ziua următoare depunerii ultimului instrument de ratificare sau de aprobare, cu condiția să fi fost depuse și instrumentele de ratificare sau de aprobare a următoarelor acorduri conexe:
                                 
                                             (i)
                                          
                                          
                                             Acordul privind participarea Republicii Bulgaria și a României la Spațiul Economic European;
                                          
                                       
                                             (ii)
                                          
                                          
                                             Acordul sub forma unui schimb de scrisori dintre Comunitatea Europeană și Norvegia privind un program de cooperare pentru creștere economică și dezvoltare durabilă în România;
                                          
                                       
                                             (iii)
                                          
                                          
                                             Protocolul adițional la Acordul dintre Comunitatea Economică Europeană și Islanda ca urmare a aderării Republicii Bulgaria și a României la Uniunea Europeană; și
                                          
                                       
                                             (iv)
                                          
                                          
                                             Protocolul adițional la Acordul dintre Comunitatea Economică Europeană și Regatul Norvegiei ca urmare a aderării Republicii Bulgaria și a României la Uniunea Europeană.”
                                          
                                       
                           
               Avem onoarea de a vă confirma acordul cu privire la conținutul scrisorii dumneavoastră.
         Vă rugăm să acceptați, stimate domn, expresia înaltei noastre considerații.
         
                     Utferdiget i Brussel,
                     Съставено в Брюксел на
                     Hecho en Bruselas, el
                     V Bruselu dne
                     Udfærdiget i Bruxelles, den
                     Geschehen zu Brüssel am
                     Brüssel,
                     Έγινε στις Βρυξέλλες, στις
                     Done at Brussels,
                     Fait à Bruxelles, le
                     Fatto a Bruxelles, addì
                     Briselē,
                     Priimta Briuselyje
                     Kelt Brüsszelben,
                     Magħmul fi Brussell,
                     Gedaan te Brussel,
                     Sporządzono w Brukseli dnia
                     Feito em Bruxelas,
                     Adoptat la Bruxelles,
                     V Bruseli
                     V Bruslju,
                     Tehty Brysselissä
                     Utfärdat i Bryssel den
                  
                  
                     
                        
                  
               
            
                        For Kongeriget Norge
                        За Кралство Норвегия
                        Por el Reino de Noruega
                        Za Norské království
                        For Kongeriget Norge
                        Für das Königreich Norwegen
                        Norra Kuningriigi nimel
                        Για το Βασίλειο της Νορβηγίας
                        For the Kingdom of Norway
                        Pour le Royaume de Norvège
                        Per il Regno di Norvegia
                        Norvēģijas Karalistes vārdā
                        Norvegijos Karalystės vardu
                        A Norvég Királyság részéről
                        Ghar-Renju tan-Norveġja
                        Voor het Koninkrijk Noorwegen
                        W imieniu Królestwa Norwegii
                        Pelo Reino da Noruega
                        Pentru Regatul Norvegiei
                        Za Nórske kráľovstvo
                        Za Kraljevino Norveško
                        Norjan kuningaskunnan puolesta
                        För Konungariket Norge
                     
                     
                        
                           
                     
                  
         
            (1)  Prevederile ultimei teze de la primul paragraf din articolul 6 se aplică de asemenea ca o adaptare a articolului 4 alineatul (3) din Acordul dintre Regatul Norvegiei și Comunitatea Europeană privind mecanismul financiar norvegian pentru perioada 2004-2009 (JO L 130, 29.4.2004, p. 81).